《鸣鹿颂》
明代·张宁

鹿鸣呦呦，于山之幽。载背载呼，言善其俦。维体泽泽，维角戢戢。

匪外之防，维内之则。相彼麟凰，寔郊寔薮。释是町疃，乐此灵囿。

以礼为罗，以爵为縻。匪罗匪縻，周行之归。展也佳宾，胡不云来。

式燕以遨，乐只有仪。文王不已，惠然来思。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。